《荆州二首 其二》
清代·汤右曾

戎马壬申逮甲申，万家烟火几家存。人如刲豕屠羊惨，事异黄巾青犊论。

妖树祸生天北极，怪风寒卷郡南门。龙陂桥外坡陀血，谁洗忠臣九地魂？

作者简介：（1656—1722）清浙江仁和人，字西厓。康熙二十七年进士，授编修，官至吏部侍郎，兼掌院学士。条议甚众。工诗，继朱彝尊并为浙派领袖。有《怀清堂集》。